# Αντνάν Μεντερές

### Από τη Βικιπαίδεια, την ελεύθερη εγκυκλοπαίδεια

Ο Αντνάν Μεντερές ήταν Τούρκος πολιτικός. Γεννήθηκε το 1899 στο Αϊδίνιο. Φοίτησε στο Αμερικανικό Κολέγιο της Σμύρνης και στη συνέχεια στη Νομική Σχολή της Άγκυρας. Το επίθετό του που προέρχεται από την ελληνική λέξη Μαίανδρος που έλαβε μετά την υπό του Κεμάλ Ατατίουρκ επιβολή της υποχρεωτικής πατρογονικής επωνυμίας από τον ποταμό Μαίανδρο όπου και διατηρούσε πολλά πατρικά κτήματα.

Ασχολούμενος με τη πολιτική εκλέχθηκε στην αρχή Βουλευτής Αϊδινίου όπου ακι υπήρξε πρόεδρος και εισηγητής διαφόρων κοινοβουλευτικών επιτροπών. Το 1945 ίδρυσε το Δημοκρατικό Κόμμα. Μετά τη νίκη του Δημοκρατικού Κόμματος στις εκλογές της 14 Μαΐου 1950 ανέλαβε τη προεδρία της τουρκικής κυβέρνησης. Τότε ως Πρωθυπουργός συνοδευόμενος από τον υπουργό Εξωτερικών Φουάτ Κιοπρουλού επισκέφθηκε την Αθήνα (Απρίλιος 1952) όπου είχε σοβαρές συνεννοήσεις με την ελληνική κυβέρνηση επί κοινού αμυντικού δόγματος (οργάνωση κοινής άμυνας με συντονισμό κοινής πολιτικής, ως μέλη) στην είσοδο αμφοτέρων των Χωρών στο ΝΑΤΟ. Τον Οκτώβριο του 1952 μετέβη με τον ίδιο υπουργό Εξωτερικών στο Λονδίνο μετά από πρόσκληση της Αγγλικής Κυβέρνησης για συνεννόηση στην οργάνωση της άμυνας στη Μέση Ανατολή. Ανέλαβε πέντε φορές Πρωθυπουργός της Τουρκίας.

Το 1960 μετά από στρατιωτικό πραξικόπημα συνελήφθη και μαζί με τον τ. Πρόεδρο Τζελάλ Μπαγιάρ και άλλους υπουργούς οδηγήθηκε σε πολύμηνη δίκη κατηγορούμενος για πλείστα αδικήματα μεταξύ των οποίων και για τα ανθελληνικά γεγονότα που συνέβηκαν στη Κωνσταντινούπολη τα λεγόμενα «Σεπτεμβριανά». Τελικά από τις εκδοθείσες κατά κεφάλαια της όλης κατηγορίας αποφάσεις καταδικάστηκε τετράκις σε θάνατο δι΄ απαγχονισμού όπου και συνέβη στις 17 Σεπτεμβρίου 1961 στη νήσο Ιμραλί στη θάλασσα του Μαρμαρά. (Υπόψη σήμερα στην ίδια νήσο κρατείται ο Αμπντουλάχ Οτσαλάν). Ο Αντνάν Μεντερές ομιλούσε επίσης ελληνικά, αγγλικά και γαλλικά.

- Προς τιμή του Menderes ονομάζεται σήμερα το αεροδρόμιο της Σμύρνης.

Ανακτήθηκε από "http://el.wikipedia.org../../../%CE%B1/%CE%BD/%CF%84/%CE%91%CE%BD%CF%84%CE%BD%CE%AC%CE%BD_%CE%9C%CE%B5%CE%BD%CF%84%CE%B5%CF%81%CE%AD%CF%82_5908.html"

Κατηγορίες: Τούρκοι πολιτικοί | Τούρκοι πρωθυπουργοί | Γεννήσεις το 1899 | Θάνατοι το 1961

##### Views

- Άρθρο
- Συζήτηση
- Τελευταία έκδοση

##### Αναζήτηση